Braille

Braille nopo nga iso sistem ponuatan i momoguno teknik kinamaan om gunoon montok tulun di amu kokito. Sistem diti winorun di Louis Braille i nonggo isio nopo ti nga songulun tulun Perancis. Nokohompit isio do iso koligaganan om kosiliu nodi isio songulun bolou mantad di tokoro po. Soira do nokorikot umul dau 15, minaan disio simbanai ponuatan soudor montok do popouhan i tongo soudor do mambasa soira do otuong. Pinungaranan iti sabaagi  do sistom Braille. Mulong do ingkaa, maso di nopo nga ingga po o pimato W id Braille diti.

 Pimato Braille 

Braille nopo diti nga' mantad sel ii haro 6 titik poingimbulai om noonuan do numbul miagal id gambal:


om kohinoon toi ko' aiso titik dii manahak kod montok simbol dii. Pimato Braille Bahasa Melayu nopo nga' osomok no kopiagal miampai do kod huruf Braille Inggeris. Hogot, simbol (miagal do tanda kotigagan om tanda pongudio), piipiro hogot om putul boros milo onuon miampai mitilombus. Poomitanan nopo nga' hogot tulun ii numaa niba'ai kumaa org (orang id suang do Boros Melayu). Iti nopo nga' moi do kaanu inggumuan o buuk-buuk Braille diti miampai lobi onipis. 

Simbol Braille nogi nga' noinggumuan gisom milo gunoon montok mambasa nuut tuunion om matematik. Dondo, nosimbanan no Braille miampai momoruhang duo po kawagu titik poposiliu do Braille diti nopo nga' haro no 8 kod titik. Iti popouhan do mamambasa Braille do mongilo pimato dii nopo nga' id bontuk agayo toi ko' okoro. Suai ko' iri, ponimbanan diti popomilo do pimato-pimato ASCII pokitonon om pilangatan 8 titik diti noekod id suang do standard Unicode.

Milo nogi poosilon o Braille momoguno do watu loh ( slate) om stilus ( stylus ) hinonggo titik dii kaasil mantad tolikud bolikan kalatas, monuat miampai imej soromin, momoguno longon toi ko' momoguno misin taip Braille ii otutunan sabaagi do Perkins Brailler. Milo nogi poosilon o Braille diti momoguno misin cetak Braille i pinioput miampai komputer. 

kiri|thumb|200px|Pimato Braille id butang lif montok monguhup do tulun bolou.

Simbol-simbol Braille nopo nga' miagal id siriba:

 A1   B2   C3   D4   E5   F6   G7   H8   I9   J0
 X.   X.   XX   XX   X.   XX   XX   X.   .X   .X
 ..   X.   ..   .X   .X   X.   XX   XX   X.   XX
 ..   ..   ..   ..   ..   ..   ..   ..   ..   ..

 K    L    M    N    O    P    Q    R    S    T
 X.   X.   XX   XX   X.   XX   XX   X.   .X   .X
 ..   X.   ..   .X   .X   X.   XX   XX   X.   XX
 X.   X.   X.   X.   X.   X.   X.   X.   X.   X.

 U    V    W    X    Y    Z
 X.   X.   .X   XX   XX   X.
 ..   X.   XX   ..   .X   .X
 XX   XX   .X   XX   XX   XX

 Capital   Number                       Question
 sign      sign      Period    Comma    mark
 ..        .X        ..        ..       ..
 ..        .X        XX        X.       X.
 .X        XX        .X        ..       XX

 Intangai nogi 
 Sejarah perkembangan braille di Malaysia

Kategori:Sistem tulisan